armvectores/hy_wikipedia_2023 huggingface dataset:
Ուոլթ Ուիթմենի հուշարձան

Ուոլթ Ուիթմենի հուշարձան (ռուս.՝ Памятник Уитмену), ամերիկացի բանաստեղծ, հրապարակախոս, ամերիկյան ժամանակակից պոեզիայի հիմնադիր Ուոլթ Ուիթմենին նվիրված հուշարձան Մոսկվայում։ Բացվել է 2009 թվականին։ Գտնվում է Մոսկվայի Լոմոնոսովի անվան պետական համալսարանի 1-ին հումանիտար կորպուսի մուտքի մոտ։


== Պատմություն ==
Ուոլթ Ուիթմենը (1819-1892 թթ.) ամերիկացի բանաստեղծ, հրապարակախոս, ամերիկյան պոեզիայի բարեփոխիչներից է։ Հեղինակել է «Խոտի տերևներ» գրական հավաքածուն։ Նա ամերիկյան գրականություն բերեց ազատ ոտանավորը։
Բանաստեղծի հուշարձանը Մոսկվայում բացվել է  2009 թվականի հոկտեմբերի 14-ին՝ Մոսկվայի պետական համալսարանի առաջին հումանիտար շենքի առջև, բանաստեղծի 190-ամյակի կապակցությամբ։ Հուշարձանը Մոսկվա քաղաքին է նվիրել Վաշինգտոնի քաղաքապետարանը՝ ի պատասխան Մոսկվայի իշխանությունների՝ ամերիկյան մայրաքաղաքին ռուս բանաստեղծ Ալեքսանդր Պուշկինի հուշարձան նվիրելու 2000 թվականի որոշման։ Հուշարձանի բացման արարողությանը ներկա են գտնվել ԱՄՆ պետքարտուղար Հիլարի Քլինթոնը, ՄՊՀ ռեկտոր Վիկտոր Անտոնովիչ Սադովնիչին, Ռուսաստանի արտգործնախարար Սերգեյ Լավրովը, Մոսկվայի քաղաքապետ Յուրի Լուժկովը և այլք։
Հուշարձանի հեղինակներն են Ռուսաստանի պատվավոր ճարտարապետ Մ. Մ. Պոսոխինը, Ռուսաստանի ժողովրդական նկարիչ, քանդակագործ Ալեքսանդր Նիկոլաևիչ Բուրգանովը, ովքեր նաև Վաշինգտոնում գտնվող Ալեքսանդր Պուշկինի հուշարձանի հեղինակներն են։ Վաշինգտոնում գտնվող շրջանաձև սյուն է, որի վերևում տեղադրված է թևավոր Պեգասի քանդակը։
Հեղինակները նույն կերպով են քանդակել նաև Ուոլթ Ուիթմենի Մոսկվայում գտնվող քանդակը։ Բանաստեղծը կանգնած է գլխարկն  աջ ձեռքին`ցածր պատվանդանի վրա։ Նրա հետևում Պեգասով սյունն է։
Պատվանդանի վրա ռուսերեն և անգլերեն մակագրություններով հուշատախտակ կա.


== Տեխնիկական տվյալներ ==
Հուշարձանի բարձրությունն ավելի քան երեք մետր է։ Քանդակները բրոնզից են, պատվանդանը` շագանակագույն գրանիտից։ Հուշարձանի տարածքը բարեկարգված է։


== Գրականություն ==
Памятники монументального искусства Москвы: справ. изд. / Департамент культурного наследия г. Москвы. - М.: ООО «Милк Эдженси», 2016. - 404 с.: с. 264. ISBN 978-5-9907078-1-8.


== Ծանոթագրություններ ==


== Արտաքին հղումներ ==
Уитмен на родине Пушкина
Памятник Уитмену
Памятник «Уолту Уитмену»
Չիստոոզյորնոե

Չիստոոզյորնոե (ռուս.՝ Чистоозёрное), քաղաքատիպ ավան Ռուսաստանի Նովոսիբիրսկի մարզի Չիստոօզյորնի շրջանի կազմում։
Բնակչությունը 2010 թվականին գրանցված տվյալներով կազմում էր 6243 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիլյաի

Պիլյաի (ուկրաիներեն՝ Пиляї), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Պիլյաի գյուղում բնակվում էր 259 մարդ։ Բնակավայրը զբաղեցնում է 0,112 կմ² տարածք։ Բնակչության խտությունը կազմում էր 2312,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եգորով (Վոլգոդոնսկի շրջան)

Եգորով (ռուս.՝ Егоров), գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պոտապովսկի գյուղական համայնքի կազմի մեջ։
Կրասնոզորինսկի (Բոկովսկի շրջան)

Կրասնոզորինսկի (ռուս.՝ Краснозоринский), ավան Ռուսաստանի Դաշնության Ռոստովի մարզի Բոկովսկի շրջանում։ Մտնում է Կրասնոզորինսկի գյուղական համայնքի կազմի մեջ։
Հերման Բիլինգ

Սվեն Յոհան Ուլրիկ Հերման Բիլինգ (շվեդերեն՝ Sven Johan Ulrik Herman Billing, սեպտեմբերի 16, 1849(1849-09-16), Önnestad parish, Շվեդիա - հունվարի 12, 1917(1917-01-12), Ստոկհոլմ), շվեդ իրավաբան։


== Կենսագրություն ==
1872 թվականին Հերման Բիլինգը ստացել է արվեստի բակալավրի աստիճան։ 1875 թվականին ստացել է մագիստրոսի կոչում։ Այնուհետև Ստոկհոլմի քաղաքային դատարանում դարձել է նոտար, իսկ 1894 թվականին եղել է դատավոր։ Ավելի ուշ Հերմանը որպես քարտուղար է աշխատել բազմաթիվ իրավաբանական կոմիտեներում, իսկ 1880-1887 թվականներին՝ օրենսդրական կոմիտեում։ Բացի այդ, 1888-1890 թվականներին եղել է գործարար կոմիտեի անդամ, 1891 թվականի նոր իրավունքի կոմիտեի անդամ, 1894 թվականի իրավաբանական բյուրոյի անդամ, իսկ 1889-1897 թվականներին՝ Stockholms Enskilda Bank-ի տնօրենների խորհրդի անդամ։ 1897-1917 թվականներին Բիլինգը եղել է գլխավոր դատախազ։ Հերմանը եղել է մի շարք օրենքների և կարգավորող առաջարկների, այդ թվում՝ գնումների և փոխանակման մասին օրենքների և պայմանագրային աշխատանքի մասին օրենքների հեղինակ։ 1900 թվականին Բիլինգը դարձել է Լունդի համալսարանի իրավունքի պատվավոր դոկտոր։


== Մրցանակներ ==
Հյուսիսային աստղ շքանշանի ասպետ (1893)
Հյուսիսային աստղ շքանշանի երկրորդ դասի հրամանատար (1896)
Դանեբրոգ շքանշանի հրամանատար (1897)
Հյուսիսային աստղ շքանշանի առաջին դասի հրամանատար (1899)
Հյուսիսային աստղ շքանշանի Մեծ խաչի հրամանատար (1 դեկտեմբեր, 1906)։


== Ծանոթագրություններ ==
Լուի Կազամյան

Լուի Կազամյան (ֆր.՝ Louis Cazamian, ապրիլի 2, 1877(1877-04-02)[…], Սեն Դենի - սեպտեմբերի 5, 1965(1965-09-05), Saint-Haon-le-Châtel), ֆրանսիացի գրականագետ, Սորբոնի համալսարանի պրոֆեսոր։
Հեղինակն է «Անգլիական գրականության պատմություն» (1924) հիմնարար աշխատության (Էմիլ Լեգուայի հետ)։
Որոշ չափով հարել է պատմականության սկզբունքին՝ գրական երևույթներն ուսումնասիրելով հասարակական և գաղափարական հոսանքների առնչությամբ։


== Ծանոթագրություններ ==
Ջամշլու

Ջամշլու (քրդ.՝ Camuşlû) կամ Ջամուշվան (քրդ.՝ Camuşvan), գյուղ Հայաստանի Արագածոտնի մարզի Ալագյազ համայնքում, Արագածի տարածաշրջանում։ Ջամշլուն գտնվում է Երևան-Սպիտակ ավտոխճուղու վրա, Ծաղկահովիտ գյուղից 7 կմ դեպի հյուսիս-արևելք, հեռավորությունը մարզկենտրոն Աշտարակից կազմում է 45 կմ։


== Անվանում ==
Գյուղը երբեմն անվանում են Ջամուշվան։ Նախկինում Ջամշլուն կոչել են նաև Չամուշլու, Փոքր Ջամշլու (ի տարբերություն Մեծ Ջամշլուի՝ այժմյան Ալագյազ գյուղի), Ջամուշլու։


== Աշխարհագրություն ==
Ջամշլուն գտնվում է Փամբակի լեռնաշղթայի ստորոտում, Քասաղ գետի հովտում։ Բարձրությունը ծովի մակարդակից՝ 2050 մետր։ Գյուղի կլիման բարեխառն լեռնային է, ձմեռները տևական են, ցուրտ, հաստատուն ձնածածկույթով։ Ամառները տաք են, համեմատաբար խոնավ։ Հուլիսյան միջին ջերմաստիճանը տատանվում է 16-18-ի սահմաններում, հունվարյանը՝ -6,-8-ի սահմաններում։ Մթնոլորտային տարեկան տեղումների քանակը 450-600 մմ։ Բնական լանդշաֆտները սևահողային տափաստաններ են։


== Պատմություն ==
Ջամշլուն հիմնադրվել է 1830-ականներին։ Այդ ժամանակ էլ ջամշլեցիների մի մաս Կարսի Բվիկ գյուղից եկածների հետ հիմնում են այժմյան Շիրակի մարզում գտնվող Արևշատ գյուղը։ 1988 թվականի դեկտեմբերի 7-ի երկրաշարժից գյուղում եղել են ավերվածություններ։


== Բնակչություն ==
Գյուղի բնակիչները հիմնականում եզդիներ են։ Գյուղն ունի 40 տնտեսություն։ Գյուղի բնակչությունը կազմում է 284 մարդ, որից 46% տղամարդիկ են, 54%՝ կանայք։ Բնակչության մեջ մինչաշխատունակները կազմում են 36%, աշխատունակները՝ 58%, հետաշխատունակները՝ 6%։


== Տնտեսություն ==
Գյուղի տնտեսության մասնագիտացման ուղղությունը գյուղատնտեսությունն է։ Գյուղատնտեսական հողահանդակների հիմնական մասն օգտագործվում է որպես արոտավայրեր, վարելահողեր, խոտհարքեր։ Զբաղվում են բանջարաբոստանային, հացահատիկային, կերային կուլտուրաների մշակությամբ։ Տնամերձ հողակտորներում կան բազմամյա տնկարկներ։ Պահուստային հողերը զբաղեցնում են համայնքի մակերեսի մոտ 10%, որոնց մեջ մեծ է արոտավայրերի տեսակարար կշիռը՝ 67 հա, ապա վարելահողերը՝ 14 հա, խոտհարքեր՝ 4 հա։ Գյուղատնտեսական համախառն բերքի մեծ մասը բաժին է ընկնում անասնապահությանը։ Զբաղվում են խոշոր և մանր եղջերավոր անասնաբուծությամբ։ Գյուղի հիմնախնդիրների մեջ կարևորվում է խմելու և ոռոգման ջրի ջրագծերի, գյուղամիջյան ճանապարհների վերանորոգումը։
Արագածոտնի մարզպետարանի գյուղատնտեսության և բնապահպանության վարչության տվյալներով, Ջամշլու գյուղից տարեկան 50-60 տոննա կաթ է մթերվում՝ 90 դրամով։ Ջամշլու գյուղում օրական մթերվում է 1-1.5 տոննա կաթ։
Գյուղում կա դպրոց, գրադարան, բուժկետ, կապի հանգույց։


== Արտաքին հղումներ ==
Արագածոտնի մարզպետարան. Ջամշլու համայնքի մասին Archived 2013-02-17 at the Wayback Machine.
Ջամշլուն Արմենիապեդիա կայքում (անգլերեն)


== Ծանոթագրություններ ==
Սինյուշկա

Սինյուշկա, գետ Ռուսաստանում, հոսում է Ալթայի երկրամասում։ Գետաբերանը գտնվում է Բելայա գետի ձախ ափից 53 կիլոմետր հեռավորության վրա։ Գետի երկարությունը 10 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի միախառնումից մինչև Բարնաուլ քաղաքը՝ առանց Ալեյ գետի։ Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100009693
Հիդրոլոգիական ստուգման կոդ՝ 115100969
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Գաբալայի երաժշտական միջազգային փառատոն

Գաբալայի երաժշտական միջազգային փառատոն (ադրբ.՝ Qəbələ Beynəlxalq Musiqi Festivalı), Գաբալայում տեղի ունեցող երաժշտական ամենամյա փառատոն։ 2009 թվականից փառատոնը անցկացվում է ամեն ամառ։


== Կազմակերպիչներ ==
Փառատոնի կազմակերպիչը Հեյդար Ալիևի հիմնադրամն է։ Փառատոնը կազմակերպում է Բաքվի երաժշտական ակադեմիայի ռեկտոր Ֆարհադ Բեդելբեկլիի և դիրիժոր Դմիտրի Յաբլոնսկու նախաձեռնությամբ։ Փառատոնին մասնակցում են նախկին ԽՍՀՄ հանրապետությունների երաժիշտները, ինչպես նաև եվրոպական, ամերիկացի և իսրայելցի երաժիշտները։ 2009 թվականին երիտասարդ դաշնակահարների մրցույթը միաժամանակ անցկացվեց երաժշտական փառատոնի հետ։


== Նպատակներ ==
Փառատոնի հիմնական խնդիրներից է Ադրբեջանի և այլ երկրների միջև մշակութային կապերի մակարդակի բարձրացումն ու համագործակցության ամրապնդումը, ինչպես նաև՝ ադրբեջանական մշակույթի պահպանումն ու զարգացումը։ Փառատոնը նաը նպատակ ունի բացահայտել և հանրայնացնել տարբեր երկրների երաժիշտների։


== Պատմություն ==
Գաբալայի առաջին փառատոնը տեղի է ունեցել 2009 թվականին։
2010 թվականին փառատոնը բացել է Ադրբեջանի առաջին տիկին Մեհրիբան Ալիևան։ Փառատոնը անցկացվեց Լոնդոնի Թագավորական ֆիլհարմոնիկ նվագախմբի մասնակցությամբ։ Փառատոնին են մասնակցել Յուրի Բաշմետը, Չլո Հանսլիպը, դաշնակահար Բորիս Բերեզովսկին և շատ այլ ադրբեջանցի և օտարազգի երաժիշտներ։
2011 թվականի փառատոնը տեղի է ունեցել հուլիսի 15-ից օգոստոսի 5-ը։ Փառատոնին են մասնակցել Դենիս Մացուևը, Շլոմո Մինց, Սերգեյ Լեյֆերքուս, Ալյոնա Բաևա ՛«Նոր Ռուսաստան» պետական սիմֆոնիկ նվագախմբի ուղեկցությամբ։
Չորրորդ փառատոնը տեղի է ունեցել 2012 թվականի հուլիսի 22-ից մինչև օգոստոսի 5-ը, որը միավորում էր աշխարհի շուրջ 10 երկրներից 350 երաժիշտը։


== Պատկերասրահ ==


== Տես նաև ==
Գաբալա


== Ծանոթագրություններ ==
Դանակ (այլ կիրառումներ)

Դանակ, կարող է վերաբերել՝

Դանակ - կտրող գործիք, որի աշխատող մասը շեղբն է՝ պինդ նյութի շերտ (հիմնականաում՝ մետաղ), մեկ կամ մի քանի կողմից սայրով
Դանակ - նվաղ համաստեղություն հարավային երկնքում, որը հայտնաբերվել է 18-րդ դարում Նիկոլա Լուի Լակայլի կողմից
Դանակ - հանդ Հայաստանի Տավուշի լեռնահամակարգում, Խնձորուտ գետի ձախափնյակում
Սեմբոն

Սեմբոն (ռուս.՝ Сэмбо), 1976 թվականին նկարված խորհրդային տիկնիկային մուլտֆիլմ։ Մուլտֆիլմը նկարահանվել է Էկրան ստեղծագործական միությունում, ըստ Յուրի Ելիսեևի պիեսների մոտիվների։
Ֆիլմի նկարահանմանը մասնակցել են Վորոնեժի Շուտ տիկնիկային թատրոնի դերասանները։ Երգի տեքստի հեղինակը Միխայիլ Պլյացկովսկին է։


== Սյուժե ==
Սեմբոն ջունգլիներում ապրող մի այծքաղի որդին է։ Այծքաղը միշտ շատ հոգ էր տանում իր երեխայի համար, ուստի նրան նախազգուշացրել էր բոլոր վտանգների մասին, որոնք կարող էին հետապնդել նրան ջունգլիներում։ Սեմբոյի համար ամենազարհուրելի և սարսափելի գազանն առյուծն էր, այսպես է ասել մայրիկը։ Սեմբոն դեռ շատ փոքր էր, ուստի ուզում էր գնալ և տեսնել, թե ով է առյուծը, և ինչու են բոլորը նրանից վախենում։ Տեղի շնագայլը խոստանում է Սեմբոյին ցույց տալ առյուծին և առաջարկում է ցույց տալ ճանապարհը։ Լավ է, որ շնիկը և կապիկները, որոնք լսել էին այդ ամենը, ժամանակ որոշում են փրկել այծքաղի փոքրիկ որդուն փորձանքից։ Եթե նրանք չլինեին, Սեմբոն կարող էր ընկնել առյուծի ճանկը կամ սարսափելի կոկորդիլոսի ատամների տակ։


== Նկարահանող խումբ ==
Սցենարի հեղինակ` Ա. Դոմբրովիչ
Ռեժիսոր` Օլգա Ռոզովսկայա
Բեմադրող նկարիչ` Լևոն Խաչատրյան
Օպերատոր` Եվգենի Տուրևիչ
Հնչյունային օպերատոր` Վիտալի Ազարովսկի
Մոնտաժող` Նինա Բուտակովա
Խմբագիր` Ե. Խոդինա
Նկարահանող խումբը ներկայացված է ըստ մուլտֆիլմի լուսագրերի։


== Տես նաև ==
1954 թվական` «Ոսկե այծքաղ»


== Ծանոթագրություններ ==


== Արտաքին հղումներ ==
«Էկրան» ստեղծագործական միավորում
Ռասսոլովկա

Ռասսոլովկա (ռուս.՝ Рассоловка), գետ Ռուսաստանի Վլադիմիրի և Մոսկվայի մարզերում։ Հոսում Սերգիևո-Պոսադսկի շրջան և Ալեքսանդրովսկի շրջաններում։ Գետաբերանը տեղակայված է Դուբնու գետի ձախ ափին՝ 144 կմ հեռավորության վրա։ Գետի երկարությունը 16 կմ է։ Ավազանի տարածքը՝ 57,3 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է՝ Իվանկովսկի հիդրոհանգույցից մինչև Ուգլիչսկի հիդրոհանգույց (Ուգլիչսկի ջրամբար)։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 08010100812110000003073
Հիդրոլոգիական ուսումնասիրությունների կոդը - 110000307
Ավազանի կոդը - 08.01.01.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեաս Չաքրյան բեյ

Չաքրյան Անդրեաս Բեյ Գրիգորի (1870 թվականին, Դամասկոս), հայ բժիշկ։


== Կենսագրություն ==
Ծնվել է մոտավորապես 1870 թվականին, Դամասկոսում։ 1896 թվականին ավարտել է Կոստանդնուպոլսի Օս­մա­նյան կայ­սե­րա­կան բժշկական վարժարանը։ Ռո­դոս­թո­յի հիվանդանոցի բժիշկ է աշխատել։ Մահացել է 1915 թվականի փետրվարի 17-ին, ժանտախտից՝ մոտ 45 տարեկանում։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (16881940), Իսթանպուլ, 1940։
Ֆուրդրինուա

Ֆուրդրինուա (ֆր.՝  Fourdrinoy), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 356 մարդ, բնակչության խտությունը` 39.04 մարդ/կմ²: Բնակավայրը զբաղեցնում է 9.12 կմ² տարածք:


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 14 կմ արևմուտք:


== Բնակչություն ==


== Տնտեսություն ==
2010 թվականին ուներ 226 աշխատունակ (15-64 տարեկան)  բնակիչ, որոնցից ակտիվ էին 170-ը, իսկ ոչ ակտիվները` 56: Ակտիվության ցուցանիշը կազմում է 75,2 %: 170 աշխատունակ մարդկանցից աշխատել է 164 անձ (92 տղամարդ և 72 կին): Գործազուրկ են եղել 6 անձ (3 տղամարդ և 3 կին): 56 անաշխատունակներից 13-ը եղել են աշակերտներ կամ ուսանողներ, 26-ը` թոշակառուներ, իսկ 17-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ubisoft Barcelona

Ubisoft Barcelona, ընկերություն, որ մասագիտացված է համակարգչային խաղերի մշակման ոլորտում։ Ընկերությունը հիմնադրվել է 1994 թվականին, որպես Ubisoft ֆրասնիական ընկերության, դուստր ընկերություն։ Տեղակայված է Բարսելոնայում։ 


== Պատմություն ==
Ubisoft Barcelona-ն բացվել է 1994 թվականին և համարվում է Ubisoft-ի երկրորդ մասաճյուղը տեղակայված Իսպանիայի տարածքում, 2001 թվականին բացվել է նաև մադրիդյան մասաճյուղը։ Հիմնադրվել է Մարիա Տերեսա Կորդոնի կողմից։ 
2000 թվականին թողարկվեց Pro Rally 2001՝ արկածային ավտոմոբիլային սիմուլիատոր։ 
2002 թվականի մարտի 29-ին թողարկվեց Pro Rally 2002 խաղը։ Ի տարբերություն առաջին մասի, որը թողարկվել էր անհատական համակարգիչների համար, այս տարբերակը թողարկվել է խաղային համակարգերի համար։ Նույն տարում PlayStation 2-ից GameCube-ի համար դյուրացվեց Monster Jam: Maximum Destruction խաղը։ 
2003 թվականի նոյեմբերի 25-ին վաճառքի հանվեց Monster 4x4: Masters of Metal խաղը։ 
2006 թվականին ընկերությունը մասակցություն է ունեցել Clancy's Ghost Recon Advanced Warfighter խաղի մշակման գործում։ 
2007 թվականին ընկերությունը թողարկել Cosmic Family խաղը նախատեսված Wii, իսկ մեկ տարի անց Emergency Heroes խաղը։ 


== Ծանոթագրություններ ==


== Արտաքին հղումներ ==
«Ubisoft Barcelona» (անգլերեն)։ GameSpot։ Արխիվացված է օրիգինալից 2012-05-08-ին։ Վերցված է 2010-08-27 «Ubisoft Barcelona» (անգլերեն)։ GameFAQs։ Արխիվացված է օրիգինալից 2012-05-08-ին։ Վերցված է 2010-08-27 «Ubisoft Barcelona» (անգլերեն)։ IGN։ Արխիվացված է օրիգինալից 2012-05-08-ին։ Վերցված է 2010-08-27 «Ubisoft Barcelona» (անգլերեն)։ MobyGames։ Արխիվացված է օրիգինալից 2012-05-08-ին։ Վերցված է 2010-08-27 «Ubisoft Barcelona» (անգլերեն)։ allgame։ Արխիվացված է օրիգինալից 2012-05-08-ին։ Վերցված է 2010-08-27 «Ubisoft Barcelona» (անգլերեն)։ GiantBomb.com։ Արխիվացված է օրիգինալից 2012-05-08-ին։ Վերցված է 2010-08-27
Առվառինջ

Առվառինջ, գյուղ արևմտյան Հայաստանում, Մուշի շրջանում։


== Ծանոթագրություններ ==
Ալեքսեյ Թադևոսյան

Ալեքսեյ Թևանի Թադևոսյան (նոյեմբերի 20, 1929(1929-11-20), Քաջարանց, Հայաստան), հայ դեղաբան։ Բժշկական գիտությունների դոկտոր (1986), պրոֆեսոր (1987):


== Կենսագրություն ==
Ալեքսեյ Թադևոսյանը ծնվել է 1929 թվականի նոյեմբերի 20-ին, Օխչի գյուղում (այժմ՝ Քաջարան, Հայաստանի Սյունիքի մարզում)։ 1966 թվականին ավարտել է Երևանի բժշկական ինստիտուտը։ 1966 թվականից աշխատում է Երևանի բժշկական ինստիտուտի դեղաբանության ամբիոնում։ 1983-1987 թվականներին եղել է արտասահմանցի ուսանողների ֆակուլտետի դեկան, 1987-1991 թվականներին՝ սանիտարահիգիենային ֆակուլտետի դեկան, 1991-2005 թվականներին՝ ուսումնական մասի վարիչ։
Աշխատանքները վերաբերում են ստամոքսի և տասներկումատնյա աղիքի խոցի վրա կենսաբանորեն ակտիվ նյութերի և սինթետիկ նյարդահակ դեղապատրաստուկների ազդեցության հարցերին։


== Երկեր ==
Тадевосян А. Т., Механизмы противоязвенного действия медиаторных аминокислот и их эндогенных метаболитов, Ереван, 1989 (համահեղինակ)։


== Գրականություն ==
Айриян А. П., Армянские учёные-медики, Ереван, 1998.


== Ծանոթագրություններ ==
Ֆուերտե դե Սամայպատա

Ֆուերտե դե Սամայպատա համալիր (Սամայպատա ամրոց), հայտնի է նաև որպես Էլ Ֆուերտե, հնագիտական ​​տեղանք, ՅՈՒՆԵՍԿՕ-ի Համաշխարհային ժառանգության օբյեկտ, որը գտնվում է Բոլիվիայի Ֆլորիդա նահանգի Սանտա Կրուզ շրջանում: Այն տեղակայված է Բոլիվիայի Անդերի արևելյան նախալեռներում և հանրաճանաչ զբոսաշրջային վայր է բոլիվացիների և օտարերկրացիների համար:
Համալիրը ռազմական ամրություն չի եղել, և ըստ պատմաբանների՝ այն եղել է նախակոլումբիական շրջանի կրոնական տարածք, որը կառուցել է չանե ժողովուրդը՝ նախաինկյան խոշոր էթնիկ խումբ արավակների կազմում: Այստեղ են գտնվում Ինկերի կայսրության քաղաքի ավերակները, որոնք կառուցված են եղել համալիրի կողքին՝ դեպի հարավ-արևելք ինկերի տարածման ժամանակ: Ինկերը և չանեները պարբերաբար հարձակման են ենթարկվել գուարան մարտիկների կողմից, որոնք ժամանակ առ ժամանակ ներխուժել են տարածաշրջան: Արդյունքում գուարանները նվաճել են Սանտա Կրուսի հարթավայրերն ու հովիտները, ավերել են Սամայպատան: Գուարանները գերիշխել են տարածաշրջանում նաև իսպանական գաղութացման ժամանակ:
Տաճարային համալիրի հարևանությամբ իսպանացիները կառուցել են փոքրիկ բնակավայր, որտեղ այժմ գտնվում են արաբական անդալուսական ճարտարապետությանը բնորոշ շենքերի մնացորդներ: Ժամանակի ընթացքում իսպանացիները լքել են բնակավայրը և տեղափոխվել հարևան հովիտ, որտեղ ներկայումս գտնվում է Սամայպատա քաղաքը:
Ֆուերտե դե Սամայպատա հնագիտական ​​օբյեկտը ներառում է երեք տարբեր մշակույթների՝ չանե, ինկ և իսպանացիների կառույց և իր տեսակի մեջ բավականին եզակի է:


== Էլ Կասկաբել ==
Ֆուերտե դե Սամայպատայի ամենահետաքրքիր առանձնահատկությունը Էլ Կասկաբելն է: Երկու զուգահեռ գծեր ցույց են տալիս երկնքի արևելյան մասում գտնվող հատուկ կետերը՝ ազիմուտի 71°, բարձրությունը մոտ 6.75°: Որոշ հնագետներ պնդում են, որ քարի վրա անսովոր փորագրությունը հնարավոր է թողած լինի նախաինկյան քաղաքակրթությունը և նվիրած 1066 թվականի մարտին Հալլեյ գիսաստղի անցմանը: Համեմատաբար վերջերս հնէակոնտակտ տեսության կողմնակից Էրիխ ֆոն Դենիկենը ենթադրություն է հայտնել, որ սա հին թռչող օբյեկտի գործարկման համար մեկնարկային հարթակ է եղել։


== Անվտանգություն ==
Ժայռի մեջ տառեր և խորհրդանիշներ փորագրող այցելուների պատճառած վնասների, ինչպես նաև ջրի հոսքի հետևանքով էրոզիայի պատճառով համալիրի ներքին հարդարանքը ցանկապատված է` ավելի մեծ վնասները կանխելու համար: Այնուամենայնիվ, համալիրի զգալի մասը հասանելի է այցելության համար: Հաստատությունը գտնվում է Stonewatch ոչ առևտրային կազմակերպության հովանու ներքո:


== Ծանոթագրություններ ==


== Արտաքին հղումներ ==
StoneWatch — society and academy for conservation and documentation of rock art
Official UNESCO World Heritage Site webpage
Site with some pictures and information
Ուլյանովկա (գյուղ, Կոնոտոպի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Ուլյանովկա գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տորոպեցի շրջան

Տորոպեցի շրջան (ռուս.՝ Торопецкий район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1927 թվականին։ Վարչական կենտրոնը՝ Տորոպեց։


== Աշխարհագրություն ==
Շրջանի տարածքի մակերեսը կազմում է 3373 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21460 մարդ։ Բնակչության խտությունը կազմում էր 6,36 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պալկինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՊալկինոՊալկինո (ռուս.՝ Палкино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (219201-219300)

Աստերոիդների ցանկ (219101-219200)  • Աստերոիդների ցանկ  • Աստերոիդների ցանկ (219301-219400)
 Աստերոիդների ցանկ (219101-219200)  • Աստերոիդների ցանկ  • Աստերոիդների ցանկ (219301-219400)
Իիրիս Սուոմելա

Իիրիս Սուոմելա (ֆիններեն՝ Iiris Suomela, մայիսի 1, 1994(1994-05-01), Տամպերե, Ֆինլանդիա), ֆինն կին քաղաքական գործիչ, Կանաչների միություն կուսակցության անդամ։ 2019 թվականի ապրիլի 17-ից ի վեր Պիրկանմաայի ընտրատարածքից ընտրված խորհրդարանի (էդուսկունտա) ամենաերիտասարդ պատգամավորը։ Տամպերեի քաղաքային խորհրդի նախագահի տեղակալ։


== Կենսագրություն ==
Իիրիս Սուոմելան ծնվել է 1994 թվականի մայիսի 1-ին Տամպերեում։ Նա իր պատանեկան տարիներն անցկացրել է Մեծ Բրիտանիայում և ընդհանուր առմամբ 7 տարի ապրել արտերկրում։ Միջնակարգ դպրոցն ավարտել է Մեծ Բրիտանիայում։ 2013 թվականին ստացել է դիպլոմ Ուելսի UWC Atlantic College քոլեջի միջազգային բակալավրիատի ծրագրով։ Տամպերեի համալսարանում սովորել է սոցիոլոգիա, և 2015 թվականից անդամակցել է նրա ուսանողական միությանը։ 2017 թվականի ապրիլի 9-ին կայացած համայնքային ընտրություններում, ստացել է 1981 ձայն  և ընտրվել Տամպերայի Քաղաքային խորհրդի անդամ։ Տամպերեի քաղաքային խորհրդի նախագահի տեղակալն է։ 2019 թվականի ապրիլի 14-ին կայացած խորհրդարանական ընտրությունների արդյունքներով նա ընտրվել է Էդուսկունտայի պատգամավոր Պիրկանմաայի ընտրատարածքից։ Ընտրության պահին Իիրիս Սուոմելան 24 տարեկան էր, և նա դարձավ ամենաերիտասարդ պատգամավորը։
Ֆեմինիստ է, հանդես է գալիս Մարդու իրավունքների պաշտպանության օգտին և պայքարում է խտրականության դեմ։ Հանդիսանում է բռնաբարության սահմանումը փոխելու վերաբերյալ Suostumus 2018 («Համաձայնություն 2018») քաղաքացիական նախաձեռնության հեղինակներից մեկը։ Հեղինակների կարծիքով՝ ցանկացած սեռական գործողություն առանց կողմերի փոխադարձ համաձայնության պետք է համարվի բռնաբարություն։ Նախաձեռնությունը հավաքեց անհրաժեշտ 50 հազար ստորագրություն և 2018 թվականին մտավ խորհրդարան։


== Ծանոթագրություններ ==


== Արտաքին հղումներ ==
Պաշտոնական կայք
«Iiris Suomela» (ֆիններեն)։ Eduskunta։ Վերցված է 2020-02-23
Ռեսլմանիա 32

«Ռեսլմանիա 32» (անգլ.՝ WrestleMania 32), «WWE» կազմակերպության 32-րդ ամենամյա «Ռեսլմանիա» պրոֆեսիոնալ ըմբշամարտի փեյ-փեր-վյու իրադարձություն։ Անցկացվել է 2016 թվականիի ապրիլի 4-ին՝ Դալասի «Էյ Թի ընդ Թի սթեդիում» ամերիկյան ֆուտբոլի մարզադաշտում։ Ընդհանուր առմամբ իրադարձության շրջանակներում անցկացվում են թվով 12 մարտեր։
Համաձայն «WWE»-ի, իրադարձության վաճառքի ծավալները կազմել են 17,3 միլիոն ԱՄՆ դոլար, իսկ հավաքած 101 763 հանդիսատեսի քանակով այն գերազանցում է 1987 թվականին անցկացված 3-րդ Ռեսլմանիայի ցուցանիշը (93 173)։


== Արդյունքներ ==


== Ծանոթագրություններ ==


== Արտաքին հղումներ ==
Ռեսլմանիայի պաշտոնական կայքը(անգլ.)
WWE պաշտոնական կայք(անգլ.)
Մաառդու (այլ կիրառումներ)

Մաառդու անունը կամ տերմինը կարող է վերաբերել հետևյալ հոդվածներին․

Մաառդու - քաղաք Էստոնիայի Մաառդու շրջանի կազմում։
Մաառդու - գյուղ Էստոնիայի Յիելեհտմե շրջանի կազմում։
Տիտո Վիլանովա

Ֆրանսեսկ "Տիտո" Վիլանովա ի Բայո (իսպ.՝ Francesc "Tito" Vilanova i Bayó, 1968, սեպտեմբերի 17, Բելկայրե, Կատալոնիա, Իսպանիա - 2014, ապրիլի 25, Բարսելոն), իսպանացի ֆուտբոլիստ և մարզիչ։ 2012 թվականին նշանակվել էր «Բարսելոնա ՖԱ»-ի գլխավոր մարզիչ, որտեղ նախկինում Խոսեպ Գվարդիոլայի օգնականն էր։


== Ֆուտբոլիստի կարիերա ==
Ֆուտբոլային կարիերան սկսում է «Բարսելոնայի» երիտասարդական թիմում։ Նրան չի հաջողվում դառնալ թիմի առաջին կազմի խաղացող, որի հետևանքով էլ 1991 թվականին տեղափոխվում է «Ֆիգերես»։ Պրիմերայի ուղեգիր ձեռք բերելու համար Տիտոյի թիմը պետք է պայքարեր «Կադիսի» դեմ, սակայն «Կադիսը» հաղթեց և նվաճեց Պրիմերայի ուղեգիր։
Դրանից հետո Վիլանովան տեղափոխվում է «Սելտա», ապա 1995 թվականին՝ «Բադախոս», որից հետո խաղում է նաև «Մալյորկայում», «Լերիդայում», «Էլչեյում» և «Գրամանետում»։


== Մարզչական կարիերա ==
Երբ 2007 թվականին Խոսեպ Գվարդիոլան նշանակվեց «Բարսելոնայի» գլխավոր մարզիչ, Տիտոն դարձավ նրա օգնականը։ 2012 թ. հուլիսի 15-ին նա պաշտոնապես գլխավորեց «Բարսելոնան»։ 2012-2013 մրցաշրջանում թիմը նրա գլխավորությամբ դարձավ Լա Լիգայի հաղթող։
2013 թվականի հուլիսի 19-ին մամլո ասուլիսի ժամանակ թիմի տնօրեն Սանդրո Ռոսելը և մարզական տնօրեն Անդոնի Սուբիսարետան հայտարարեցին, որ առողջական խնդիրների պատճառով Տիտոն այլևս չի մարզելու թիմը, իսկ նույն թվականի հուլիսի 23-ին պաշտոնապես հայտարարվեց, որ թիմի գլխավոր մարզիչը Խերարդո Մարտինոն է։
Տիտո Վիլանովան մահացել է քաղցկեղից 2014 թվականի ապրիլի 25-ին։


== Ծանոթագրություններ ==
Լաերտ Պողոսյան

Լաերտ Պողոսյան (հունիսի 28, 1931(1931-06-28), Երևան, Հայկական ԽՍՀ, ԱԽՖՍՀ, ԽՍՀՄ), հայ կինոօպերատոր։


== Կենսագրություն ==
Լաերտ Պողոսյանը ծնվել է 1931 թվականի հունիսի 28-ին Երևանում։ Ճարտարապետ Հրաչյա Պողոսյանի եղբայրն է։ 1955 թվականին ավարտել է Երևանի պետական համալսարանը։ 1958 թվականից աշխատել է հեռուստաֆիլմերի «Երևան» ստուդիայում՝ որպես օպերատոր։ 1960 թվականին դուրս է եկել Լաերտ Պողոսյանի առաջին ֆիլմը՝ Դեպի բարձունքներ։ 1959 թվականին եղել է «Մատենադարան», 1967 թվականին՝ «Առնո Բաբաջանյան՝ քո ժամանակակիցը», 1969 թվականին՝ «Մենք», 1972 թվականին՝ «Հայաստանի գագաթները», 1974 թվականին՝ «Չարենց», 1979 թվականին՝ «Ձորի Միրո», 1982 թվականին՝ «Մեր դարը», 1983 թվականին՝ «Արամ Խաչատուրյան», 1990 թվականին՝ «Երկրորդ ձմեռը», 2001 թվականին՝ «Պավել Լիսիցյան» ֆիլմերի օպերատորը։ 1966 թվականին հեղինակել է «Սովորիր կինո նկարահանել» աշխատությունը։
1980 թվականից դասավանդել է Երևանի Խաչատուր Աբովյանի անվան պետական մանկավարժական համալսարանում։ 1983 թվականին արժանացել է Հայաստանի արվեստի վաստակավոր գործչի կոչման։ Բնակվում է ԱՄՆ-ում։


== Ծանոթագրություններ ==


== Արտաքին հղումներ ==
ԼԱԵՐՏ ՊՈՂՈՍՅԱՆ
Գորիսի հրետակոծություն (2022)

Գորիսի հրետակոծություն, Հայաստանի Հանրապետության Սյունիքի մարզի Գորիս քաղաքի հրետակոծությունը տեղի է ունեցել 2022 թվականի սեպտեմբերի 13-ից մինչև սեպտեմբերի 15-ը՝ Հայ-ադրբեջանական պատերազմի ընթացքում՝ ադրբեջանական զինված ուժերի նախահարձակ ահաբեկչական գործողությունների ժամանակ։ Հայաստանի Հանրապետության ինքնիշխան տարածքի նկատմամբ Ադրբեջանի զինված ուժերի կողմից սկսած լայնածավալ ագրեսիայի ժամանակ կիրառվել է` խոշոր տրամաչափի զինատեսակներ, հրետանի, հրթիռային համակարգեր, անօդաչու թռչող սարքեր։


== Պատմություն ==


=== Սեպտեմբերի 13 ===
Ժամը 02։00-ի սահմաններում Գորիսի անվտանգության խորհրդի համակարգող Արթուր Ղոջաբաղյանը հայտնում է, որ լարված է Գորիսի հյուսիսային կողմում, լսվում են հրետակոծության ձայներ։
Ժամը 03։00-ին Հայաստանի մարդու իրավունքների պաշտպանը հայտարարություն է տարածում, ըստ որի ադրբեջանական զինված ուժերի կողմից տարբեր զինատեսակներից, այդ թվում ծանր հրետանային զենքերից արդեն 2 ժամ ինտենսիվ հրետակոծվում են Կապանի, Գորիսի, Ջերմուկի, Վարդենիսի ու հարակից համայնքները։ Ըստ ստացված տեղեկությունների թիրախավորվում են նաև քաղաքացիական ենթակառուցվածքները։
Freedom House միջազգային իրավապաշտպան կազմակերպությունն իր մտահոգությունն է հայտնում ադրբեջանական զինված ուժերի կողմից հայկական բնակավայրերի հրետակոծության կապակցությամբ։

ՀՀ ՊՆ մամուլի խոսնակ Արամ Թորոսյանը տեղեկացնում է, որ սեպտեմբերի 13-ին Ադրբեջանի կողմից ձեռնարկված ռազմական գործողությունների հետևանքով հայկական կողմն ունի զոհեր և վիրավորներ, տվյալները ճշտվում են։ Նա նաև տեղեկացնում է, որ սեպտեմբերի 13-ի կեսգիշերնանց, Ադրբեջանի զինված ուժերի ստորաբաժանումները հրետանային միջոցների, ականանետերի ու ԱԹՍ–ների կիրառմամբ ինտենսիվ կրակ են բացել հայ–ադրբեջանական շփման գծի միանգամից մի քանի հատվածում տեղակայված հայկական դիրքերի ուղղությամբ։ Մասանվորապես, Սոթքի, Վարդենիսի, Գորիսի, Կապանի, Արտանիշի և Իշխանասարի ուղղությամբ տեղակայված դիրքերը։ Հարվածներ են հասցվում նաև քաղաքացիական ենթակառուցվածքներին։ ՊՆ խոսնակը հավելում է, որ հայկական զինված ուժերի ստորաբաժանումներն ամբողջ ծավալով կատարում են իրենց  առջև դրված մարտական խնդիրները։


== Ծանոթագրություններ ==
Ուեյն շրջան (այլ կիրառումներ)

Ուեյն շրջան, կարող է վերաբերել՝

Ուեյն շրջան - ԱՄՆ Այովա նահանգի 99 վարչական միավորներից մեկը
Ուեյն շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Ուեյն շրջան - ԱՄՆ Թենեսի նահանգի 95 վարչական միավորներից մեկը
Ուեյն շրջան - ԱՄՆ Իլինոյս նահանգի 102 վարչական միավորներից մեկը
Ուեյն շրջան - ԱՄՆ Ինդիանա նահանգի 92 վարչական միավորներից մեկը
Ուեյն շրջան - ԱՄՆ Կենտուկի նահանգի 105 վարչական միավորներից մեկը
Ուեյն շրջան - ԱՄՆ Միչիգան նահանգի 83 վարչական միավորներից մեկը
Ուեյն շրջան - ԱՄՆ Միսսիսիպի նահանգի 82 վարչական միավորներից մեկը
Ուեյն շրջան - ԱՄՆ Միսսուրի նահանգի 114 վարչական միավորներից մեկը
Ուեյն շրջան - ԱՄՆ Յուտա նահանգի 29 վարչական միավորներից մեկը
Ուեյն շրջան - ԱՄՆ Նեբրասկա նահանգի 93 վարչական միավորներից մեկը
Ուեյն շրջան - ԱՄՆ Նյու Յորք նահանգի 62 վարչական միավորներից մեկը
Ուեյն շրջան - ԱՄՆ Ջորջիա նահանգի 159 վարչական միավորներից մեկը
Ուեյն շրջան - ԱՄՆ Փենսիլվանիա նահանգի 67 վարչական միավորներից մեկը
Սենսա

Սենսա (ֆր.՝ Sinsat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09296։


== Բնակչություն ==
Համայնքի բնակչությունը 2008 թվականին կազմում էր 110 մարդ։


== Տնտեսություն ==
2007 թվականի տվյալներով 63 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 21-ը անգործունակ (ակտիվության ցուցանիշը 66,7 %, 1999 թվականին եղել է՝ 60,6 %)։ 42 աշխատունակ բնակիչներից 33-ը աշխատում էին (21 տղամարդ և 12 կին), անաշխատանք էին 9-ը (2 տղամարդ և 7 կին)։ 21 անգործունակ մարդկանցից 1-ը աշակերտներ կամ ուսանողներ են, 12-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սենսա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Սենսա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Աղասի Սարգսյան (տնտեսագետ)

Անվան այլ կիրառումների համար տե՛ս՝ Աղասի ՍարգսյանԱղասի Զալիբեկի Սարգսյան (փետրվարի 11, 1938(1938-02-11), Արագած, Ապարանի շրջան, Հայկական ԽՍՀ, ԽՍՀՄ - 2018), տնտեսագիտական գիտությունների դոկտոր (1985), պրոֆեսոր (1986)։


== Կրթություն ==
1955 թ-ին ավարտել է Արմավիր քաղաքի թիվ 1 միջնակարգ դպրոցը, 1961 թ-ին՝ Երևանի պետական համալսարանի տնտեսագիտական ֆակուլտետի հաշվապահական հաշվառման և տնտեսական գործունեության վերլուծության բաժինը, 1967 թվականին՝ ԽՍՀՄ Գիտությունների ակադեմիայի Նովոսիբիրսկի տնտեսագիտության ինստիտուտի նպատակային ասպիրանտուրան։ 1994 թվականին վերապատրաստվել է Լիոնի առևտրաարդյունաբերական պալատում, 1999-2000 թվականներին՝ Ֆրանսիայի Փարիզ-12 համալսարանում, 2000 թվականին՝ Լոնդոնի հաշվապահական քոլեջում։


== Գործունեությունը ==
1961-1964 թվականներին եղել է Երևանի պետական համալսարանի տնտեսագիտական ֆակուլտետի ավագ մեթոդիստ, 1967-1972 թվականներին՝ նույն ֆակուլտետի հաշվապահական հաշվառման և տնտեսական գործունեության վերլուծության ամբիոնի դասախոս, 1972-1975 թվականներին նույն ամբիոնի դոցենտ։ 1975 թվականին մրցույթով աշխատանքի է անցել Երևանի ժողովրդական տնտեսության ինստիտուտում։ 1975-1981 թվականներին եղել է տնտեսական գործունեության վերլուծության ամբիոնի վարիչ, 1981-1986 թվականներին՝ հաշվապահական հաշվառման և տնտեսական գործունեության վերլուծության ամբիոնի դոցենտ, 1986-1994 թվականներին՝ հաշվապահական հաշվառման և տնտեսական գործունեության վերլուծության ամբիոնի վարիչ, 1994-2007 թվականներին՝ Երևանի պետական տնտեսագիտական ինստիտուտի գիտական աշխատանքների գծով պրոռեկտոր։ 1967 թվականին Նովոսիբիրսկի պետական համալսարանում պաշտպանել է "Ոռոգման ջրանցքների վերակառուցման արդյունավետությունը" թեկնածուական ատենախոսությունը, 1985 թվականին՝ "Հայաստանի Հանրապետության ոռոգման համակարգերի արտադրական ռեսուրսների ռացիոնալ օգտագործումը" դոկտորական ատենախոսությունը։


== Պարգևներ ==
ՀՀ Անանիա Շիրակացի մեդալ (13.11.2000)։


== Հրատարակած աշխատություններ ==
Ոռոգման համակարգերի տնտեսական արդյունավետության հաշվարկը գծային ծրագրման մեթոդներով։ Մենագրություն։ Երևան, 1972:
Ոռոգման համակարգերի ռեսուրսների օպտիմալ օգտագործումը։ Մենագրություն։ Երևան, 1983:
Հաշվապահական հաշվառում. ուսումնական ձեռնարկ (համահեղինակ), Ա. հ, 2004, 400 էջ։
Աուդիտ, ուսումնական ձեռնարկ։
Ֆինանսական հաշվառում, ուսումնական ձեռնարկ (համահեղինակ)։
Կառավարչական հաշվառում, ուսումնական ձեռնարկ (համահեղինակ)։
Տնտեսական գործունեության վերլուծություն։ Ուսումնական ձեռնարկ տնտեսագիտական մասնագիտությունների բակալավրիատի ուսանողների համար։ Տնտեսագետ, 2005, 446 էջ։


== Ծանոթագրություններ ==
Ռոմնիի շրջան

Ռոմնիի շրջան (ուկրաիներեն՝ Роменський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Ռոմնի։


== Աշխարհագրություն ==
Շրջանի տարածքի մակերեսը կազմում է 1859 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 46328 մարդ։ Բնակչության խտությունը կազմում էր 24,92 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Դեբին

Դեբին (ռուս.՝ Дебин), քաղաքատիպ ավան Ռուսաստանի Մագադանի մարզի Յագոդինսկի շրջանի կազմում։
Բնակչությունը 2012 թվականին գրանցված տվյալներով կազմում էր 727 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաբաբլույան

Բաբաբլույան, հայկական ազգանուն։


== Ազգանունը կրողներ ==


== Տես նաև ==
Բաբաբլյան


== Ծանոթագրություններ ==
Սան Մարտին դել Ռիո

Սան Մարտին դել Ռիո (իսպ.՝ San Martín del Río) բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Խիլոկա շրջանում։ Տարածքը կազմում է 16.6 կմ2։ Բնակչությունը՝ 199 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 91 կմ է։


== Արտաքին հղումներ ==
Պաշտոնական էջ
Կազալե դի Սկոդոզիա

Կազալե դի Սկոդոզիա  (իտալերեն՝ Casale di Scodosia), համայնք Իտալիայում՝ Վենետո մարզի Պադովա գավառում։
Բնակչությունը՝ 4798 մարդ, բնակչության խտությունը՝ 228 մարդ/կմ²։ Զբաղեցրած տարածքը՝ 21 կմ²։ Փոստային կոդը՝ 35040։ Հեռ. կոդը՝ 0429։
Բնակավայրի հովանավորը համարվում է Սուրբ Գևորգը։ Տոնը տարվա ընթացքում տոնվում է ապրիլի 23–ին։


== Ծանոթագրություններ ==
Revenge

«Revenge» (անգլ. թարգմանաբար՝ «Վրեժ»), սկզբնապես անվանվել է՝ «Garette's Revenge» (անգլ. թարգմանաբար՝ «Գարեթի վրեժը»), ամերիկացի ռեփեր XXXTentacion-ի երգը։ Այն թողարկվել է 2017 թվականի մայիսի 18-ին՝ Bad Vibes Forever և Empire Distribution լեյբլների միջոցով։ Սա նրա դեբյուտային՝ «17» ստուդիական ալբոմի գլխավոր սինգլն է։


== Պատմություն ==
Երգի մասին հայտարարվել է Թվիթթերում՝ մայիսի 9-ին XXXTentacion-ի ընկերոջ՝ Ջոսելին Ֆլորեսի մահվանից առաջ, որը ինքնասպանություն է գործել մայիսի 14-ին։ SoundCloud հարթակում՝ երգի նկարագրության բաժնում գրված է՝ «Ես քեզ սիրում եմ, Գարեթ, հանգչիր խաղաղությամբ, Ջոսելին, ես վրեժ կլուծեմ աշխարհից» (անգլ.՝ "I love you Garette, rest in peace Jocelyn, I will have my revenge upon the world")։


== Չարթեր ==


== Հավաստագրումներ ==


== Ծանոթագրություններ ==


== Արտաքին հղումներ ==
Աուդիո ՅուԹյուբում
Աուդիո ՅուԹյուբում
Սինևկա (գյուղ, Լիպովա Դոլինայի շրջան)

Սինևկա (ուկրաիներեն՝ Синівка), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Սինևկա գյուղում բնակվում էր 1 546 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գաննա (կանտոն)

Անվան այլ կիրառումների համար տե՛ս՝ Գաննա (այլ կիրառումներ)Գաննա (ֆր.՝ Gannat), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Վիշի շրջանի կազմի մեջ։
Համայնքի INSEE կոդ՝ 0311։
Գաննա կանտոնի մեջ հաշվվում է 12 կոմունա, որից գլխավորն է Գաննան։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 9 663 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Գաննա կանտոնի տեղադիրքը Ֆրանսիայի քարտեզի վրա
Ուլլա Յակոբսոն

Ուլլա Յակոբսոն (Ulla Jacobsson, մայիսի 23, 1929(1929-05-23)[…], Mölndal, Gothenburg and Bohus County, Շվեդիա - օգոստոսի 20, 1982(1982-08-20), Վիեննա, Ավստրիա), շվեդ դերասանուհի, ով լայն ճանաչման է արժանացել հատկապես 1951 թվականին նկարահանված  «Երջանկության մեկ ամառ» և  «Զուլու» (1964) ֆիլմերում իր տպավորիչ դերակատարումների շնորհիվ։


== Կենսագրություն ==
Ուլլա Յակոբսոնը ծնվել է 1929 թվականի մայիսի 23-ին, Շվեդիայի Թագավորության Լեն Ֆեստրա Գոտելանդ մարզի Գոտենբուրգ քաղաքում։ Նրա դերասանական ձիրքը դրսևորվել է դեռ վաղ հասակում, ու նա դարձել է հայրենի Գոտենբուրգի քաղաքային թատրոնին առընթեր գործող դերասանական դպրոցի սովորող, իսկ 1952 թվականից էլ խաղացել է այդ թատրոնի բեմի վրա՝ հանդես գալով ինչպես դասական, այնպես էլ մոդեռն թատերախաղերում։
Ուլլայի առաջին ամուսինը վիեննացի ճարտարագետ Յոզեֆ Կորֆելդն էր, ումից նա ունեցել է մեկ դուստր, ձեռք բերել ավստրիական քաղաքացիություն։  1950-ական թվականներին նա երկրորդ անգամ է ամոսնացել։ Դանիացի նկարիչ Ֆրանկ Լոդիցենն էր ամուսինը, ումից ունեցել է մեկ որդի։ 1960-ական թվականներին ամուսնացել է երրորդ անգամ։ Երրորդ ամուսինը ավստրիացի բժիշկ Հանս Վինֆրիդ Ռոսմանն էր, ում հետ նա տեղափոխվել է Վիեննա և բնակություն հաստատել այնտեղ։
Որպես դերասանուհի՝ Յակոբսոնը միջազգային ճանաչման է արժանացել «Երջանկության մեկ ամառ» ֆիլմում տպավորիչ դերակատարման, թերևս նաև այդ ֆիլմի որոշ տեսարաններում մերկ նկարահանվելու շնորհիվ (ուշագրավ է այն փատը, որ հետագայում որոշ կինոռեժիսորներ փորձել են նրան սեքս խորհրդանիշ դարձնել՝ հրավիրելով մերկ նկարահանվելու իրենց ֆիլմերում)։ 1951 թվականին Կաննի միջազգային կինոփառատոնում «Երջանկության մեկ ամառ»-ը շահել է բարձրագույն մրցանակ։ 1967 թվականին էլ դերասանուհին արժանացել է գերմանական կինոյի մրցանակի՝ Alle Jahre wieder ֆիլմում երկրորդ պլանի դերի լավագույն կատարման համար։
Տպավորիչ դերակատարումներով Ուլլա Յակոբսոնը հանդես է եկել տասնյակ ֆիլմերում, այդ թվում՝ շվեդ նշանավոր կինոռեժիսոր Ինգմար Բերգմանի «Ամառային գիշերվա ժպիտներ» կինոնկարում։
Անվանի դերասանուհին մահացել է 53 տարեկան հասակում, քաղցկեղից։ Գնահատելով թատերական ու կինոարվեստի զարգացման ասպարեզում նրա ներդրած ավանդը՝ 2015 թվականին Մյոլնդալ քաղաքի կենտրոնական հրապարակը կոչել են նրա անունով։


== Ֆիլմագրություն ==


== Ծանոթագրություններ ==


== Արտաքին հղումներ ==
Ulla Jacobsson Internet Movie Database կայքում
Ֆրանսիսկու Բելտրանի գավառ

Ֆրանսիսկու Բելտրանի գավառ (պորտ.՝ Microrregião de Francisco Beltrão), գավառ Բրազիլիայի Պարանա նահանգիում։ Մտնում է Պարանա նահանգի հարավարևմտյան մարզի մեջ։ Բնակչությունը կազմում է 223 883 մարդ՝ 2006 թվականի տվյալներով։ Զբաղեցնում է 5451,417 կմ² տարածք։ Բնակչության խտությունը՝ 41,1 մարդ/կմ²։


== Վիճակագրություն ==
Համախառն ներքին արտադրանքը 2004 թվականին կազմել է 2 477 966 000,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 993,39 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,764


== Գավառի կազմ ==
Գավառի կազմի մեջ են մտնում հետևյալ համայնքները.

Բարրական
Ֆլոր դա Սերա դու Սուլ
Բոն Ժեզուս դու Սուլ
Կրուզեյրու դու Իգուասու
Դոյս Վիզինյուս
Ջահան (գետ)

Անվան այլ կիրառումների համար տե՛ս՝ Ջահան (այլ կիրառումներ)Ջահան, Բիռամոս, Բյուռամոս, Գյուռամոս, Գյուվռամոս, Երմոն, Ճեյհան, Ճիհան, Ճիհանե, Ճիհուն, Ճիյհուն, Պիռամես, Պիռամոս, Պիրամ, Պիրամյուս, Պիրամոս, Պիրան, Պյուռամիս, Պյուռամոս, Պյուռանոս, Պյարամիս, Պյուրամոս, Պուրամուս, Ջաիհան, Ջահուն, Ջեյխան, Ջեյհան, Ջեյհուն, Ջիհան, Ջիհուն, Ջիուն, Ջհան, Փիրամոս, Փիրամուս, գետ Միջերկրական ծովի ավազանում, Կիլիկիայի արևելյան արլմասում։ Հնում կոչվում էր Պիռամոս (Պյոռամոս)։ Երկարություն 474 կմ, ավազանը՝ 21200 կմ2։ Կիլիկիայի ամենտջրառատ գետն է։ Կազմվում է Կիլիկյան Տավրոս լեռնաշղթաի լանջերից սկիզբ առնող 3 գետակների (Խուրմա, Կոկիսոնի գետ, Սյոգութլու) միաիաանվելուց։ Նեղ ձորերով ու կիրճերի միջով հոսում է դեպի հարավ՝ իր մեջ ընդունելով մի շարք փտակներ, այդ թվում՝ Զեյթունի գետը։ Մտնելով Դաշտային Կիլիկիա, Ջահանի ընթացքը դանդաղում է. այտոեղ աջ կողմից իր մեջ է ընդունում Կապանի և Սսի գետերը, իսկ ձախ կողմից՝ Բուլանըկ և Կարասուն։ Ստորին հոսանքի շրջանում Ջահան թեքվում է դեպի արևելք և, շատ չանցած, թափվում Հայոց ծոցը։ Հնում Ջահան ծովն էր րափվում այժմյան գետաբերտնից մոտ 45 կմ արևմուտք։ Նավարկելի է եղել ծովային նավերը գետի ընթացքով հասել են մինչև Մամեստիա քաղաք։ Սակայն այժմ Կիլիկիսւյի ափերը մերկանալու և գետի քերած տիղմի կուտակման պատճառով Ջահան դարձել է ոչ նավարկելի։


== Ծանոթագրություններ ==
Ռոբերտ Բաղդասարյան

Ռոբերտ Անդրանիկի Բաղդասարյան (սեպտեմբերի 20, 1947(1947-09-20), Երևան, Հայկական ԽՍՀ, ԽՍՀՄ), հայ գրականագետ, արձակագիր։ Բանասիրական գիտությունների դոկտոր։ Հայաստանի գրողների միության անդամ (2013)։


== Կենսագրություն ==
Ռոբերտ Բաղդասարյանը ծնվել է 1947 թվականի սեպտեմբերի 20-ին, Երևանում։ Ավարտել է Երևանի Վ. Բրյուսովի անվան օտար լեզուների պետական մանկավարժական ինստիտուտի ռուսական բանասիրական ֆակուլտետը։ 1974-1996 թվականներին եղել է ՀՀ ԳԱԱ  հրատարակչության խմբագիր, ապա` Հայոց ցեղասպանության թանգարան-ինստիտուտի ավագ գիտաշխատող, 2000 թվականից` ՀՀ Ազգային Ժողովի հասարակայնության և տեղեկատվության միջոցների հետ կապերի վարչության գլխավոր մասնագետ, ապա parliament.am ռուսերեն վեբ-կայքի պատասխանատու խմբագիր-թարգմանիչ։ Գիտական և  գեղարվեստական գրքերի հեղինակ է։


== Անդամակցություն ==
Հայաստանի ժուռնալիստների միության անդամ (1981)
Հայաստանի գրողների միության անդամ (2013)


== Երկեր ==
Ունայնություն ունայնությանց, Երևան, 2014։
Մայրամուտին, Երևան, 2013։
Ժամանակի ծամածռություններ, Երևան, 2012։
Կարեն Միքայելյան. Ստեղծագործությունը և ավանդը ռուս-հայկական գրական-մշակութային փոխադարձ կապերում, Երևան, 2010։
Ցեղասպանությունը և Ռուսաստանի հայ մտավորականությունը, Երևան, 2003։


== Պարգևներ ==
ՀՀ ԱԺ նախագահի շնորհակալագիր` բարեխիղճ  և բարձրորակ աշխատանքի համար, 2005, 2012


== Ծանոթագրություններ ==


== Արտաքին հղումներ ==
«Դու բացեցիր ոգու մեր գանձարանն անհուն…». Վալերի Բրյուսով – 140 / Ռոբերտ ԲԱՂԴԱՍԱՐՅԱՆ
Մաֆին

Մաֆին (անգլ.՝ muffin), փոքր, կլոր կամ օվալաձև թխվածք, հիմնականում՝ քաղցր։ Բաղադրության մեջ մտնում են տարբեր միջուկներ, այդ թվում նաև մրգեր։ Նման է կեքսի։ Սովորակին մաֆինը տեղավորվում է մեծահասակ մարդու ափի մեջ։ Կարելի է առանձանցնել նաև եգիպտացորենի ալյուրից պատրաստված մաֆիններ։ Մաֆինի մեջ երբեմն ավելացնում են հապալասը, շոկոլադի շերտերը, ազնվամորին, դարչինը, ընկույզը, բանանը, նարինջը, դեղձը, գազարը, լիմոնը և այլն։


== Ծագում ==
Մաֆին անվան ծագման հետ կապված կան մի քանի պատմություններ։ Ըստ դրանից մեկի մաֆին բառը եկել է Մեծ Բրիտանիա 11-րդ դարին, ֆրանսիական moufflet բառից, որը թարգմանաբար նշանակում է փափուկ հաց։ Մեկ այլ պատմություն այդ բառը կապում է գերմանական muffe բառի հետ, որը հացի տեսակներից մեկի անունն է։
Մաֆինները ունեցել են փոքր տորթի տեսք, ինչպես եգիպտացորենի ալյուրով պատրաստված հացը։ Այդ մաֆինները ներկայիս մաֆինների չափ քաղցր չեն եղել և չեն ունեցել այսքան տարատեսակներ։ Քանի որ մաֆին թխելը շատ հեշտ էր և արագ, դրանք շատ շուտով պատրաստվում էին նախաճաշի համար՝ որպես արագ պատրաստվող պրակտիկ սնունդ։ Բայց քանի որ մաֆինները շուտ էին չորանում, վաճառքում դրանք հայտնվեցին միայն 20-րդ դարի կեսերին։ Այդ ժամանակ բաղադրատոմսերը սահմանափակ էին․ օգոտագործվում էին միայն եգիպտացորենի, ցորենի ու վարսակի ալյուրներ, իսկ որպես միջուկ՝ օգտագործում էին չամիչը, խնձորը և ընկույզը։
1950֊ական թվականներին վաճառքում հայտնվեցին մաֆիններ թխելու համար հատուկ պատրաստված խառնուրդներ՝ արտադրված այնպիսի ընկերությունների կողմից, ինչպիսիք են  Spacey’s (ԱՄՆ) և Cadbury֊ն (Մեծ Բրիտանիա)։ 1960-ական թվականներին բացվեցին սրճարանների ցանցեր, որտեղ վաճառվում էին մաֆինների տարբեր տեսակներ։ Այդպիսի ցանցերը հիմնականում տարածաշրջանային էին։ Օրինակ՝ The Pewter Pot-ը Հարավային Նոր Անգլիայում։ ԱՄՆ-ում չկար նման ֆիքսված տարածաշրջանային բիզնես, սակայն ավստրալիական Muffin Break-ը տարածվեց մինչև Նոր Զելանդիա և Մեծ Բրիտանիա՝ առաքելով մաֆիններ նաև ԱՄՆ։


== Մաֆինների տարատեսակներ ==
Գոյություն ունի մաֆինի երկու տեսակ՝ անգլիական և ամերիկյան։ Անգլիական մաֆինները պատրաստվում են թթխմորով, իսկ ամերիկական մաֆինների խմորի մեջ ավելացնում են փխրուցիչ կամ սոդա։Ներկայումս նաև կան մաֆիննեի պատրաստման համար հատուկ խառնուրդներ։Այդ խառնուրդները լավացնում են արդեն պատրատսի մաֆինի կառուցվածքը և տալիս հատուկ համ։Լրացուցիչ բաղադրիչների՝ մրգերի, ընկույզների ավելացումը օգնում են պահպանել մաֆինի ցանկալի տեսքը։


== Տես նաև ==
Կեքս
Քափքեյք


== Ծանոթագրություններ ==


== Արտաքին հղումներ ==
Շոկոլադե մաֆինի բաղադրատոմս
http://www.muffinrecipes.net
http://www.muffinrecipes.co.uk
Բաշկի (այլ կիրառումներ)

Բաշկի, կարող է վերաբերել՝

Բաշկի - գետ Ռուսաստանում, հոսում Արխանգելսկի մարզում, Կոմի Հանրապետությունում
Բաշկի - գյուղ Ռուսաստանի Սմոլենսկի մարզի Դեմիդովսկի շրջանի կազմում
Հայաստանի Հանրապետության քաղաքացիական ծառայության առաջին դասի պետական խորհրդականների ցանկ

Ստորև ներկայացված է Հայաստանի Հանրապետության քաղաքացիական ծառայության առաջին դասի պետական խորհրդականների ցանկը։ Ներկայացված են միայն այն անձինք, ում դասային աստիճանը շնորհվել է ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր)։ Մինչ այդ դասային աստիճանը ստացածների ցանկը կտեղադրվի տվյալների ձեռքբերումից հետո։
     Ներկայումս հանդիսանում է ՀՀ քաղաքացիական ծառայող


=== 2008 թվական ===
Դասային աստիճանը որևէ մեկին չի շնորհվել։


=== 2009 թվական ===
Դասային աստիճանը որևէ մեկին չի շնորհվել։


=== 2010 թվական ===
Դասային աստիճանը որևէ մեկին չի շնորհվել։


=== 2011 թվական ===


=== 2012 թվական ===


=== 2013 թվական ===
Դասային աստիճանը չի շնորհվել։


=== 2014 թվական ===


=== 2015 թվական ===
Դասային աստիճանը չի շնորհվել։


== Աստիճան ունեցող այլ անձինք ==


== Ծանոթագրություններ ==
Չագրես ազգային պարկ

Չագրես ազգային պարկ (իսպ.՝ Parque nacional Chagres), 129000 հեկտար (320000 ակր) տարածք զբաղեցնող ազգային պարկ Պանամայի ջրանցքի արևելյան հատվածում՝ Պանամա նահանգի և Կոլոն քաղաքի միջև։ Այստեղ կան արևադարձային անտառներ, Չագրես և Գատուն գետերը, որոնք բավարար ջուր են ապահովում Գատուն լճի համար, որը Պանամայի ջրանցքի հիմնական լիճն է։


== Պանամա ջրանցքի ջրատար ==
Պարկը ստեղծվել է 1985 թվականին բնական անտառի պահպանման նպատակով՝ արտադրելու բավարար քանակով ջուր Պանամայի ջրանցքի նորմալ շահագործման, Պանամայի Կոլոն և Լա Չորերա քաղաքների համար խմելու ջրի մատակարարման և Պանամա և Կոլոն քաղաքների էլեկտրաէներգիայի արտադրության համար։
Պանամայի ջրանցքի շահագործման համար անհրաժեշտ է պահպանել ջրի բարձր մակարդակը, քանի որ ամբարտակն անցնող յուրաքանչյուր նավակ ունի շուրջ 52 միլիոն գալոնոն չվերականգնվող թարմ ջրի կարիք։


== Կլիմա ==
Պարկի միջին ջերմաստիճանը տատանվում է 30 °C ցածր գոտիներում և 20 °C լեռնային հատվածներում, տեղումները 2200 մմ Ալախուելա լճի շրջանում և 4000 մմ լեռնային շրջաններում։ Բլուրները ծածկված են արևադարձային խոնավ անտառներով։


== Ծանոթագրություններ ==


== Արտաքին հղումներ ==
Fundación Parque Nacional Chagres
Parque Nacional Chagres: Edén Verde.